NaiveNeuron/SloPal huggingface dataset:
Frešo, Pavol, poslanec NR SR (2014-11-10):
Ďakujem veľmi pekne, pani predsedajúca. Vážený pán minister, rozumiem tomu, že ste teda v tom zdravotníctve vlastne doma, keďže ste robili štátneho tajomníka. Očakával som, že nám rozkryjete pozadie trošku hlbšie toho, čo sa udialo v Piešťanoch. Takže prvá vec na správnu mieru, to, čo ste si mohli už zistiť bez toho, aby ste čakali do pondelka, aby ste zistili, že zmluva je stále platná v tejto chvíli. Takže ten záväzok a ten miliónový vývar, o ktorom je táto schôdza, stále je na ceste. A tá moja otázka naozaj smeruje k tomu, či poznáte pozadie tejto firmy, ktorá to tam dodávala, či poznáte ich skutočných majiteľov alebo ich predstaviteľov, či sa s nimi stýkate a či pôsobili na ministerstve zdravotníctva. O tom by ste mali vedieť ako štátny tajomník vtedajší aj dnešný minister. A bolo by od vás férové, keby ste nám to tu predstavili, keby ste nám teda povedali, kto je skutočný príjemca, resp. skutočný vlastník tejto firmy, lebo nájdete tam, keď si tú reťaz pozeráte, a predpokladám, že ste to spravili, len nejakú schránkovú firmu niekde v Belize a podobné záležitosti, to znamená, s kým robí vaše ministerstvo, aj pod vaším vedením, čiže tu sa netreba vykrúcať a vyhovárať, že ste nováčik a že si to musíte naštudovať, vlastne takýto obrovský biznis. A, samozrejme, nás bude všetkých zaujímať to, čo sa deje v Piešťanoch. Ale zdá sa, je len jedna časť ten milión, ktorý si niekto dal do vrecka alebo ide dať do vrecka. Ak nám poviete k tomu aj ďalšie fakty, veľmi radi si na ne posvietime. Ale to, čo môžete urobiť teraz, je teda, že nám osvetlíte pôsobenie predstaviteľov tejto firmy vo vzťahu k ministerstvu samotnému, prípadne kto sú tí skrytí vlastníci v schránkových firmách kdesi na Belize. Poradím vám, ak pôsobíte v sektore zdravotníctva, zájdite do ktorejkoľvek nemocnice, ak s tým máte problém, vás vezmem a vám nejakú nemocnicu ukážem, veľmi skoro vám lekári a sestry povedia, kto by mohol byť týmto skrytým vlastníkom. A tak odpovedzte, či ste o tom počuli, či sa niekedy o to zaujímali a akým spôsobom k tomu teda pristúpite rázne a rýchlo.
Kollár, Boris, predseda NR SR (2022-09-22):
S ďalším procedurálnym návrhom pani poslankyňa Zemanová.
Paška Pavol, predseda NR SR (2014-01-28):
(Hlasovanie.) 145 prítomných, 141 bolo za, 3 sa zdržali, 1 nehlasoval. Návrhy sme schválili. Poprosím pána poslanca Čepáka, aby uviedol hlasovanie o návrhu uznesenia k návrhu na aktualizáciu vojenského zastúpenia Slovenskej republiky vo vojenských štruktúrach NATO a EÚ, je to tlač 816. (Hlasovanie o návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia , tlač 816.)
Danko, Andrej, podpredseda NR SR (2024-05-22):
Ďakujem. Do rozpravy je prihlásený pán poslanec Farkašovský za SNS. Pripraví sa pán Pročko za OĽANO.
Nicholsonová, Lucia, podpredsedníčka NR SR (2016-04-19):
Pán poslanec Lukáč, nech sa páči.
Rošková, Ľubica, poslankyňa NR SR (2013-12-04):
Áno, ďakujem veľmi pekne. Pán poslanec, nebudem sa vyjadrovať k tomu, čo ste už povedali na adresu učiteľov, myslím si, že si to naši učitelia nezaslúžia. Ja nesúhlasím s mnohými vecami, čo ste povedali, ale najviac sa ma dotklo to, že naše školstvo je podľa vás málo flexibilné a je centralizované. Opäť sa budem dotýkať vecí, ktoré súvisia s praxou. Mnohí učitelia chcú, práve naopak, aby mali rozpísaný obsah učiva na jednotlivé ročníky, aby to boli určité také štandardy, ktoré budú platiť pre všetkých. A nemyslím si, že je to len o tom, ako ste spomínali, že keď jeden žiak prejde z jednej školy do druhej, aby vedel približne ten učiteľ, kde má, ale ja si myslím, že je to dôležité aj z hľadiska poznatkov, ktoré dávajú učitelia z praxe v rámci školského vzdelávacieho programu. A mám tu jeden taký poznatok z matematiky napríklad, keď porovnávali pojem záporného čísla, aby som bola konkrétna, ktorý sa zavádza v matematike v ôsmom ročníku a vo fyzike v siedmom ročníku. Myslím si, že aj to je podnetné medzi predmetové komisie a medzi tieto, aby aj tieto veci zosúladili a aby aj tento argument svedčil, alebo podľa mňa aj tento argument svedčí o tom, že je potrebné zosúlaďovať jednotlivé predmety a že tá flexibilnosť a možnosť zmeny, ktorú si chce ten učiteľ v škole spraviť, má vždycky otvorené. A nemyslím si, že sa musí vždycky dodržiavať striktne toho, čo má predpísané v učebných osnovách, ale môže si sám vytvoriť to, čo chce, ale ten základ by mal byť vo všetkých ročníkoch aj v nadväznosti na jednotlivé predmety zachovaný.
Lehotský, Tomáš, poslanec NR SR (2021-12-09):
Ďakujem veľmi pekne. Pán Baška, ďakujem za kultivovaný prejav. Ohľadom teda toho vášho regiónu, vyzerá to teda aj tak, že na tom regióne vám záleží. Vaša alternatíva je teda akože status quo, ak som tomu správne porozumel. A vykreslili ste tu obraz toho regiónu, ako keby sa nič nedialo v zásade, ak opomeniem tú veľkú sféru ambulancií, či už všeobecných, alebo špecializovaných. A teda že plus-mínus všetko funguje. Ja nepoznám všetky tie nemocnice. To vám, samozrejme, priznávam. Ale teda napríklad partizánsku nemocnicu poznám. A sám ako župan musíte veľmi dobre vedieť, aký bol obrovský problém a je stále problém získať lekárov do tejto nemocnice. Svet zdravia, ktorý obhospodaruje aj teda partizánsku nemocnicu, roky rozmýšľa, čo s touto nemocnicou, ako ju zaradiť pod topoľčiansku nemocnicu, ako šérovať tie programy. A teda určite viete veľmi dobre, že je obrovský problém tam akéhokoľvek lekára dostať. A toto je presne ten druh organickej, organického procesu, kedy sa rušia oddelenia bez nejakej stratégie, ktorému sa musíme vyhnúť, lebo dneska reálne sa toto deje, že tie oddelenia sa rušia bez toho, aby to malo nejaký plán, pretože nie sú lekári. Keď hovoríte o tých komunitných nemocniciach a hovoríte s takým dosť dešpektom, tak to tiež nie je pravda. Tie nemocnice môžu vyzerať ako oddelenie dlhodobo chorých, ktoré má vlastnú jisku, ktoré má vlastné áro, kde sa ľudia dostávajú z takých ťažkých stavov, ako je mozgová mŕtvica napríklad. To sú veľmi pekné oddelenia, ktoré vedia existovať.
Šeliga, Juraj, podpredseda NR SR (2020-09-23):
Ďakujem pekne. Traja páni poslanci chcú na vás reagovať. Pán poslanec Ňarjaš, nech sa páči.
Hrušovský, Pavol, podpredseda NR SR (2010-12-10):
Kľud, páni poslanci.
Hrušovský, Pavol, podpredseda NR SR (2011-09-08):
Páni poslanci, prosím o pokoj v rokovacej sále. Pán poslanec Kaník, Kužma, pani poslankyňa Pfundtner.
Paška, Pavol, predseda NR SR (2013-05-16):
Faktické poznámky: pani poslankyňa Horváthová, pán poslanec Kuffa, Mikuš. Končím možnosť sa prihlásiť. Pani poslankyňa.
Figeľ, Ján, podpredseda NR SR (2014-10-24):
Ďakujem pekne. Pán generálny prokurátor, nech sa páči zaujať miesto pre navrhovateľov. Teraz poprosím spoločnú spravodajkyňu z ústavnoprávneho výboru pani poslankyňu Annu Vittekovú, aby informovala Národnú radu o výsledku prerokovania tejto správy vo výboroch.
Zmajkovičová, Renáta, podpredsedníčka NR SR (2013-02-06):
Pán poslanec Kadúc.
Rošková, Ľubica, poslankyňa NR SR (2015-05-13):
Ďakujem veľmi pekne. Ja sa takisto chcem pripojiť k tým, ktorí sa ti poďakovali za podrobné a reálne vysvetlenie faktov. Tiež sa domnievam, že riaditeľ školy by mal byť hlavne zodpovedný za to, aby škola dobre fungovala, rozvíjala sa v prospech žiakov, rodičov, v prospech pedagogických pracovníkov v dobrom pedagogickom prostredí. Je mi tiež ľúto, tak ako si to spomenul na začiatku, že sa voľba riaditeľa školy a celý ten zákon sústreďuje len na túto tému a že sa to politizuje, pričom zabúdame na ďalšie dôležité zmeny, ktoré tento zákon prináša. Ja som ich už pred chvíľočkou spomínala, ale domnievam sa, že tu máme ešte pred sebou do druhého čítania ďalšie obdobie, kde môžeme hľadať riešenia na to, aby sme našli ten optimálny model na to, aby sa tie trecie plochy znížili v čo najmenšej miere. Ja ďakujem ešte raz za podrobné vysvetlenie aj pre tých, ktorí možno v rade školy nikdy neboli a nevedia, ako to funguje. Ďakujem.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 130 poslancov, za 40, proti 35, zdržalo sa 54 poslancov, 1 nehlasoval. Návrh sme neschválili. Prosím teraz pani poslankyňu Shahzad, aby spravodajkyňa uviedla hlasovanie v prvom čítaní o návrhu poslankýň Ďuriš Nicholsonovej a Kaščákovej na vydanie zákona, ktorým sa dopĺňa zákon č. 461/2003 Z. z. o sociálnom poistení (tlač 930). (Hlasovanie o návrhu poslankýň Národnej rady Slovenskej republiky Lucie Ďuriš Nicholsonovej a Renáty Kaščákovej na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 930.)
Ďuriš Nicholsonová, Lucia, podpredsedníčka NR SR (2017-02-01):
Nech sa páči, pán poslanec Dostál s reakciou na faktickú poznámku.
Danko, Andrej, podpredseda NR SR (2024-06-27):
Poslankyňa Gažovičová.
Novotný, Viliam, poslanec NR SR (2014-06-26):
Aj ja si myslím, že pán poslanec Frešo veľmi dobre a veľmi presne popísal, ako sa správa Robert Fico a strana SMER vo vzťahoch Európska únia a Rusko. Viete, trendom v Európskej únii je znižovať energetickú závislosť Európy od Ruska. A Slovensko robí pravý opak: zvyšuje a chce zvyšovať našu energetickú závislosť od Ruska. Trendom v Európskej únii je postaviť sa jasne na stranu Ukrajiny. A čo robí Fico a SMER? Vajatá. Veľmi pomaly, ťažkopádne sme nakoniec niečo sformulovali tu v Národnej rade a pán premiér sa tvári, ako keby jeho sa to ani tak veľmi netýkalo. Lebo on má k tomu taký trošku iný názor a iný postoj k nášmu susedovi najbližšiemu, na ktorom by nám malo najviac záležať, aby tam bol poriadok. K susedovi, kde žije 18 tisíc našich Slovákov, krajanov, ktorých sme boli navštíviť. Poľsko ako členská krajina NATO sa cíti byť ohrozená vývojom na východe. Chce, aby NATO zvýšilo svoju vojenskú silu a svoju vojenskú prítomnosť v strednej a východnej Európe. A náš premiér hovorí, že ak tu budú vojská NATO, tak to bude ako keby okupácia. Cítite tento maličký rozdiel medzi postojom nášho spojenca Poľskom a postojom Roberta Fica? Celá Európska únia chce zavádzať stále tvrdšie sankcie voči Rusku. Ale čo hovorí Robert Fico? Vysvetľuje, že ak budú sankcie, nech občania Slovenska zabudnú na ekonomický rast: viete, to Rusko nás pochová, ináč tá vláda to robí vynikajúco, ale na všetko, za všetko je vinná Európska únia, ak bude chcieť ďalšie sankcie voči Rusku. Teda záverom, ja netvrdím, že Robert Fico je agentom Ruska, ale myslím si, že ak by náhodou týmto agentom bol, lepšie pre Rusko už by pracovať nemohol.
Blaha, Ľuboš, podpredseda NR SR (2024-04-16):
Ďakujem pekne, pán minister. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Justínovi Sedlákovi. Nech sa páči, pán poslanec. Prosím, máme technický problém. Už to ide. Nech sa páči.
Jurinová, Erika, podpredsedníčka NR SR (2015-05-28):
Vzhľadom k tomu, že nie sme teraz uznášaniaschopní, tak o procedurálnom nebudeme hlasovať. O tomto sa ani nedá hlasovať, pravdu povediac. (Reakcie z pléna.) Takže požiadam pána predsedu Národnej rady, aby to riešil s pánom premiérom. A o slovo požiadal v zmysle rokovacieho poriadku pán minister pôdohospodárstva Ľubomír Jahnátek.
Hrnčiar, Andrej, podpredseda NR SR (2016-04-21):
Pán poslanec Viskupič.
Bugár, Béla, podpredseda NR SR (2017-10-11):
Nech sa páči, prezentujme sa a hlasujeme. (Hlasovanie.) Prítomných 138, za 132, 4 sa zdržali, 2 nehlasovali. Zmluva bola schválená. Teraz vás prosím, pani poslankyňa, aby ste uviedla hlasovanie v treťom čítaní o návrhu na vyslovenie súhlasu Národnej rady s Mnohostranným dohovorom o zavedení opatrení na zamedzenie narúšania základov dane a presun ziskov súvisiacich s daňovými zmluvami (tlač 627). (Hlasovanie o návrhu na vyslovenie súhlasu Národnej rady Slovenskej republiky s Mnohostranným dohovorom o zavedení opatrení na zamedzenie narúšania základov dane a presunov ziskov súvisiacich s daňovými zmluvami , tlač 627.)
Ďuriš Nicholsonová, Lucia, podpredsedníčka NR SR (2019-03-27):
Vyhlasujem všeobecnú rozpravu k tomuto bodu za skončenú. Chcem sa opýtať pána ministra, či v záverečnom slove chce zaujať stanovisko k rozprave. Nech sa páči.
Dostál, Ondrej, poslanec NR SR (2020-12-03):
Pán poslanec Baránik, správne si pripomenul, že existujú rôzne modely prokuratúry a štátneho zastupiteľstva a ten slovenský je skôr unikátny, skôr teda pripomínajúci ten pôvodný sovietsky model prokuratúry z hľadiska svojho nastavenia. V normálnych demokratických krajinách existujú štátne zastupiteľstvá, ktoré sú závislé od vlády, od výkonnej moci a čuduj sa svete, fungujú oveľa lepšie, ako fungovalo vedenie Generálnej prokuratúry či už v poslednom, alebo predposlednom funkčnom období. Čiže tá debata o tom, že ako má byť nastavená, ako má byť nastavená prokuratúra, či to má byť nezávislý orgán sui generis, alebo má byť kontrolovaný vládou. Nie o tom, že jeden je totalitný a druhý je demokratický, sú to rôzne modely, a teda ak sa len pohybujeme v rámci bývalého Československa a máme možnosť porovnať si jeden a druhý model, tak veruže to nehovorí pre ten slovenský model.
Saková, Denisa, ministerka vnútra SR (2018-05-10):
Ďakujem veľmi pekne za otázku, pán poslanec. Zopakujem niektoré fakty. V čase, keď sa únos udial, údajný únos udial, my sme v Nemecku, nemecká strana nás o tom neinformovala. Akonáhle nemecká strana v rámci medzinárodnej právnej pomoci sa dožadovala informácií, od augusta minulého roku na každé dožiadanie operatívne reagujeme. Všetky skutočnosti, či už sa to týka zoznamu delegácií, zoznamu diplomatických pasov, ktoré jednotlivá delegácia mala, či sa to týka skutočností ohľadne spomínaných aj vozidiel, ktoré sa nachádzali a ktoré prešli česko-slovenskou hranicou a niekoľko dní parkovali pred hotelom Bôrik a následne proste vykonali výstup zo Slovenskej republiky, všetky tieto informácie nemecká strana operatívne a obratom mala od polície Slovenskej republiky. To znamená, že na tomto prípade skutočne my pracujeme a pomáhame nemeckej strane tento prípad rozlúštiť. Treba však aj to povedať, že pokiaľ by sme my mali v Schengenskom informačnom systéme, ktorý má aj záznam o tom, či je na danú osobu vydaný európsky zatykač, pokiaľ by sme tento záznam mali na túto osobu, tak jednoducho postup by bol nieže iný, ale štandardne dodržiavaný. Ale ani nemecká strana takýto zatykač nevydala, ani nebol zatykač na tohto vietnamského občana vydaný. To znamená, že my sme nemali žiadne právne prostriedky na to, aj keby sme hneď toho občana pri, hovorím hy-po-te-tic-ky, mali v zozname delegácií a prešiel by štandardnou hraničnou kontrolou, tak jednoducho on nemal európsky zatykač a nemali by sme ho na základe čoho ani zadržať pri hraničnej kontrole. Ja len doplním, Schengenský informačný systém okrem záznamov na osobu, na ktorú je vydaný teda zatykač Europolu, čo je ich zhruba asi približne 500, v Schengenskom informačnom systéme sa taktiež evidujú nežiaduce osoby, ktoré majú súdne alebo administratívne vyhostenie. Taktiež sa tam evidujú osoby, po ktorých bolo vyhlásené pátranie z dôvodu zistenia pobytu v zahraničí, taktiež sa tam evidujú nezvestné osoby – aj deti, aj dospelí, a tak isto sa tam deje aj monitoring osôb aj vecí. To znamená, že tá osoba daná by nemala vedieť, že sa monitoruje. A, samozrejme, v rámci Schengenského informačného systému existujú aj záznamy o veciach, ako sú odcudzené autá, zbrane, doklady, identifikačné doklady a tak ďalej. To znamená, že, ešte raz, v Schengenskom informačnom systéme žiadny takýto záznam na túto osobu, na toto meno nebolo. A keby hy-po-te-tic-ky bola v zozname delegácií, tak hraničná kontrola jednoducho pri lustrácii v Schengenskom informačnom systéme by nič nenašla.
Hrušovský, Pavol, predseda NR SR (2011-11-29):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 132 prítomných, 132 za návrh. Návrh zákona do druhého čítania sme schválili. Prosím o ďalší návrh.
Danko, Andrej, predseda NR SR (2016-09-14):
Poprosím vás, nie je to procedurálny návrh súvisiaci s vedením schôdze ani s..., tak ako je definovaný v rokovacom poriadku. Poprosím (reakcia z pléna), pán poslanec, poprosím, kľud v sále, naozaj ja vás poprosím, emočne (reakcia z pléna), poprosím vás, opakovane sa v sále objavujú slová ako skunk, zlodeji, útoky na rodiny a veci a ďalšie veci. Ja vás poprosím, aby sme v sále držali úroveň a slušnosť, najmä vás, pán poslanec Matovič, výslovne, lebo vy ste to do sály vniesol. Pán poslanec Daniel Lipšic. (Potlesk.)
Glváč, Martin, podpredseda NR SR (2017-12-05):
Pán poslanec Marosz.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 82 poslancov, proti 8 poslancov, zdržalo sa 55 poslancov. Konštatujem, že tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Obligátne sa pýtam, či sa niekto chce v zmysle § 85 zákona o rokovacom poriadku vyjadriť. Nie. Vyhlasujem rozpravu za skončenú. Nech sa páči, pán spravodajca.
P. Hrušovský, predseda NR SR: (2003-10-30):
Páni poslanci, prerokúvame zákon o výkone práce vo verejnom záujme. Ideme hlasovať. Vážené panie poslankyne, páni poslanci, chcem poprosiť Národnú radu. Gestorský výbor pri prerokúvaní tohto návrhu zákona a pri spracúvaní spoločnej správy odporúčal, aby sme o jednotlivých bodoch hlasovali, tak ako sú uvedené v spoločnej správe. Neskôr po schválení spoločnej správy však dospel k záveru alebo k názoru, že bod 11, ktorý odporúča hlasovať spoločne o bodoch 1 až 6 a 11, nie je konzistentný tak právne s obsahom prerokúvaného návrhu zákona, že by sme urobili naozaj legislatívnu chybu, keby sme tento bod schválili. Preto pani spoločná spravodajkyňa odporúča vyňať na samostatné hlasovanie bod 11 zo spoločnej správy. Ja sa pýtam, či je všeobecný súhlas s takýmto procesným postupom? (Hlasy v sále.) Panie poslankyne, páni poslanci, prerušujem rokovanie o tomto bode programu. Poprosím pani spravodajkyňu, aby si sadla na svoje miesto, aj pána ministra. Budeme hlasovať o vrátených zákonoch pánom prezidentom Slovenskej republiky. Prosím teraz pani poslankyňu Edit Bauer, ktorú poveril gestorský výbor, aby Národnú radu informovala o dôvodoch, ako aj o pripomienkach, ak sú uvedené vo vrátenom zákone pánom prezidentom. Už máme za sebou. Pristúpime k hlasovaniu. Nech sa páči, pani spoločná spravodajkyňa, uvádzajte hlasovanie.
Laurenčík Milan, podpredseda NR SR (2021-05-06):
Pán poslanec, prosím, aby ste uviedli hlasovanie... Aby ste uviedli hlasovanie. To máte na druhej strane.
Huba, Mikuláš, poslanec NR SR (2014-02-11):
Ďakujem pekne za slovo. Tiež by som chcel pripomenúť členom a členkám nášho výboru pre pôdohospodárstvo a životné prostredie, že schôdza výboru bude o dvanástej v zasadačke výboru. Ďakujem pekne.
Paška, Pavol, predseda NR SR (2012-10-29):
Budeme hlasovať o tomto návrhu. (Hlasovanie.) 134 prítomných, 42 za, 5 proti, 76 sa zdržalo, 11 nehlasovalo. Tento návrh sme neschválili. Vážené pani poslankyne, páni poslanci, chcem vás informovať, že som dostal písomné oznámenie od poslanca Alojza Hlinu, že 26. októbrom 2012 vystúpil z poslaneckého klubu Obyčajní ľudia a nezávislé osobnosti. V tejto súvislosti chcem uviesť, že podľa § 6 ods. 2 zákona o Slovenskej informačnej službe ak poslanec člen kontrolného orgánu vystúpi z klubu stráca členstvo v tomto orgáne, za takéhoto člena navrhne klub poslancov nového člena. Pán poslanec Alojz Hlina bol členom tohto výboru, preto chcem požiadať klub strany Obyčajní ľudia a nezávislé osobnosti, aby navrhol nového člena tohto orgánu, keď bude pripravené uznesenie, budeme o ňom rokovať a budeme o ňom hlasovať. A teraz už pristúpime k hlasovaniu o prerokovaných bodoch programu. Poprosím pána poslanca Kvasničku, aby uvádzal v druhom čítaní hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov . Je to tlač 132.
P. Hrušovský, predseda NR SR: (2005-05-17):
(Hlasovanie.) 146 prítomných, 74 proti, 71 sa zdržalo, 1 nehlasoval. Návrh sme neschválili. Ďalší návrh.
Galis, Dušan, poslanec NR SR (2023-03-31):
Ďakujem pekne za slovo. Počas svojej aktívnej činnosti, kariéry som zažil veľa športových novinárov. Patrili medzi nich povedzme Igor Mráz, Ján Novák, Sväťo Okrucký, Milan Valko a tak ďalej a musím povedať, že títo novinári mali veľký rešpekt pred nami a vychádzali sme spolu veľmi dobre. Dneska, keď sa dívam na tých niektorých, niektoré články, keď čítam o určitých zápasoch alebo športových výkonoch, tak mám taký pocit, že iné som videl a iné čítam. Čiže tá objektivita mi absolútne chýba a mám taký pocit, že mali by byť viac profesionálni. Pretože jak ste v tom-ktorom športe neprecítil tú atmosféru, tak neviem, ako môžete hodnotiť tých športovcov alebo podľa akých kritérií. Čiže dneska je to veľmi zložité, pretože dosiahnuť nejaké výsledky, čo sa týka nielen Slovenska, ale aj sveta, Európy, je skutočne veľmi ťažké a myslím, že by mali byť viac docenení aj tí povedzme, ktorí nemajú tie naj-naj top výsledky, ale tí športovci, ktorí sa dostanú povedzme v prvej desiatke. Napríklad zoberiem Petru Vlhovú, no keď nebola prvá, tak už, už neviem, čo sa robilo, už bol problém, čo sa stalo, čo sa stalo. Veď predsa to sú majstrovstvá sveta, tam ide najlepších, ja neviem, 30 – 40 športovcov, takže tá objektivita by mala byť ďaleko väčšia. Ale čo sa týka športu, myslím si, že títo novinári športoví, by mali byť viac profesionálni a viac by mali poznať tie detaily a problémy tých športovcov, ktorí to aktívne robia. Ďakujem pekne.
Borguľa, Martin, poslanec NR SR (2020-07-14):
Vážený pán predsedajúci (ruch v sále), kolegyne, kolegovia, ďakujem za slovo... (Prerušenie vystúpenia predsedajúcim.)
J. Čech, poslanec: (2010-03-03):
Pán predseda, dajte, prosím, hlasovať o bodoch spoločnej správy 1 až 6, 8 až 41 spoločne s návrhom gestorského výboru uvedené body schváliť.
P. Hrušovský, podpredseda NR SR (2002-03-21):
Pán poslanec Hofbauer. (Smiech v sále.) R. Hofbauer, poslanec: Pán poslanec Rusnák, v prvom rade by som sa vám chcel poďakovať za humoristické vystúpenie, ktoré ste tu predviedli, a pokiaľ ste si to nevšimli, tak ste tým veľmi rozveselili značnú časť poslaneckej snemovne. Napríklad páni Čarnogurský, Palko a Mikloško sa doslova dusili od smiechu a úprimného smiechu, takého dobrosrdečného. Zrejme ich to pobavilo a ostatných takisto tiež tým skôr, že ste sa odvolávali na nejaký blok poslancov SDK. Prosím vás, kto sú to SDK? Viete to sami povedať? Veď to už ani sami neviete vy, ktorí z vás odskočili, ktorí sa za čo hlásia, ktorí čím boli, budú alebo momentálne aj sú. Takže k samotnej práci poslancov a poslaneckého zboru. Ja by som vám rád pripomenul jednu drobnosť, a to je schválený program 57. schôdze Národnej rady Slovenskej republiky. Tu ho držím v ruke a vy ste si ho tiež mali možnosť preštudovať. Program má 140 bodov a z toho 79 bodov sú poslanecké návrhy. To nie sú vládne návrhy, to je poslanecký folklór, pol tucta návrhov z dielne Jiřího Malchárka, putujúceho putovného poslanca. Ďalší tucet návrhov z dielne poslanca Tatára, takže, toto nie je program parlamentu, to je tatarstan. Takýto spôsob fungovania parlamentu vládnej koalície je tragickou ukážkou, ako fungovanie parlamentu vyzerať nemá. Tak ako funguje parlament, adekvátne tak sa správa aj vláda vrátane toľko vami vychválenej SDĽ, ktorá v podstate nerobí nič iné, len licituje sama seba, aby sa predala za cenu čo najvýhodnejšiu. No a v rámci Slovenského plynárenského priemyslu evidentne tento licitačný proces jej vcelku vychádza.
V. Veteška, podpredseda NR SR: (2003-12-10):
B. Hanzel, poslanec: Ďakujem pekne, pán predsedajúci. Pánu poslancovi by som chcel len povedať, že opakujú sa niektoré frázy ako: Štát nie je dobrý hospodár, to už sme tu mnohokrát počuli, ale v tom prípade by sme s tým mali teda niečo robiť. Dnes štát spravuje celú našu spoločnosť, štát pripravuje rozpočet, to je štát, čo to robí, štátni úradníci pripravujú rozpočet. Štát rozhoduje o všetkých ministerstvách, o celom živote spoločnosti. Tak v tom prípade obrátiť toto a začať napríklad od daňovej reformy. Daňová reforma, znova poviem z vlastnej skúsenosti, však sa dá, dane sa dajú platiť ináč ako platiť štátu, ktorý - tvrdíme -, že je zlý hospodár, dajú sa platiť decentralizovane, napríklad cez, povedzme na tých „vúckách“, alebo niekde na čiastkových, na nižších úradoch štátnej správy do určitej výšky a odtiaľ ide určitá suma, ktorá presahuje stanovený limit, ide až hore do štátu, ktorý potom spravuje len určitú sumu. Tak keď naozaj tvrdíme, že štát je zlý hospodár, tak skúsme s tým, že urobíme daňovú reformu, ja to neviem presne povedať, ale pán minister určite vie, o čom hovorím. Je to takto aj vo Švédsku, že platí sa do komúny, až to, čo presahuje určitú sumu, až to ide potom hore do štátu, ktorý, ako tvrdíme, je zlý hospodár. Ja to netvrdím. Ďakujem.
Baláž, Radovan, poslanec NR SR (2018-11-29):
Ďakujem za slovo, pán predsedajúci. Vážené kolegyne, kolegovia, dovoľte mi ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona o hazardných hrách (tlač 1136). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 1435 z 23. októbra 2018 pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre verejnú správu a regionálny rozvoj. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet, ústavnoprávny a výbor pre verejnú správu a regionálny rozvoj. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy, ktoré sú uvedené v bode IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: O bodoch spoločnej správy 1 až 118 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 366 z 26. novembra 2018 a zároveň ma týmto uznesením poveril za spoločného spravodajcu k tomuto návrhu zákona. Pán predsedajúci, skončil som, prosím, otvorte rozpravu.
Zajac, Pavol, poslanec NR SR (2015-12-01):
Ďakujem veľmi pekne všetkým, ktorí na mňa reagovali. Naozaj ak si spojím faktickú poznámka pána Osuského s tou faktickou poznámkou pána Lipšica, tak mi to síce vychádza ako čierny humor alebo smiech cez slzy, lebo tu hovoril pán Osuský o pohostinnosti a pán Lipšic o tom, ako táto vláda priviezla väzňov z Guantánama, tých skutočných teroristov, ako keby chcela dokázať, teda to je ten čierny humor, pohostinnosť Slovákov. Je to naozaj veľmi vážna záležitosť, keď na Slovensko vláda doviezla skutočných teroristov ôsmich a ešte ich zabezpečenie je na takej úrovni, že keď tam zasahuje nejaké komando, tak je to natočené a pustené do sveta. A tým sa priamo ohrozia všetci občania Slovenska. Ako táto vláda pracuje, ako minister vnútra pracuje, ako pracujú bezpečnostné zložky v tomto štáte? Ideme im dávať ďalšie právomoci, ktoré sú na osemnástich stranách uvedené, niektoré sú na to, ako Vojenské spravodajstvo má narábať s jedmi, s drogami, so zbraňami. Toto im chceme dať, keď oni nevedia ani ustrážiť to, že zasahujú proti skutočným teroristom a ešte sa to dostane na web? My im ideme posilniť právomoci, keď ani nevieme poradne, čo tam robia, s čím všetkým kšeftujú, chceme im dať právomoci, aby kšeftovali s drogami, s jedmi, zbraňami? Bez účinnejšej kontroly, pod rúškom boja proti terorizmu odrazu tu nadobudnú také právomoci, že budú si môcť robiť hocičo a kontrolovať na ceste každé jedno auto, prehľadať komplet celé auto. O tom by mala byť debata odborná debata, a nie debata v skrátenom legislatívnom konaní.
Glváč, Martin, podpredseda NR SR (2019-10-24):
S reakciou pán poslanec Dostál.
Škopová, Anežka, poslankyňa NR SR (2024-01-24):
Ďakujem za slovo. Jožo, ďakujem za tvoj prejav. V reakcii na tvoje slová chcem reagovať, že okrem slušnosti a spravodlivosti by chceli aj pokoj, aby už malo Slovensko pokoj, pretože, dovolím si pripomenúť, že Peter Pellegrini v prezidentských voľbách kandiduje so sloganom Slovensko už potrebuje pokoj. Zaujímalo by ma, či pán Pellegrini považuje desiatky tisíc ľudí na námestiach, ktorých svojím konaním rozoštval, za pokoj. A už pred voľbami sa snažil ľudí presvedčiť o tom, že je iný ako Robert Fico. Hovoril tiež o akejsi koalícii zmieru, no spôsob vládnutia tejto koalície skôr pripomína mečiarizmus. Môžeme si napríklad spomenúť na decembrové rokovanie parlamentu, počas ktorého bola Petrom Pelegrinim nasilu ukončená rozprava o štátnom rozpočte. Dnes zase navrhol, aby sme rokovali nepretržite až do prerokovania bodu. Za ministra vnútra nominoval človeka, ktorý si robil takú nadprácu, že podľa mňa aj samotný Robert Fico bol prekvapený z toho, akým arogantným spôsobom urobil minister vnútra čistky na polícii, takže jeho slová o upokojovaní spoločnosti vôbec nie sú presvedčivé a ani dôveryhodné. Zhodou okolností som pred chvíľou narazila na jeden krátky text od autora „Hej, ty!“, ktorý si dovolím prečítať: „Pellegrini tvrdil, že nemá prezidentské ambície, ale kandiduje za prezidenta. Nevedel si predstaviť vládnuť so SMER-om, ale vládne so SMER-om. Vravel, že nevzal úplatok v krabici od šampanského, ale...“ Ešte raz ďakujem za tvoj prejav, Jožko.
Glváč, Martin, podpredseda NR SR (2019-02-18):
Pani poslankyňa Smolíková.
Hort, Milan, podpredseda NR SR (2011-12-01):
Teraz sa prihlásil pán poslanec Kollár.
Blaha, Ľuboš, podpredseda NR SR (2024-01-18):
Je tam napísané, že môže reagovať vo faktickej poznámke iba na predrečníka. To vieme obidvaja, hej? (Reakcia z pléna.)
Zmajkovičová, Renáta, podpredsedníčka NR SR (2013-11-27):
Pán poslanec Brocka.
Pellegrini, Peter, predseda NR SR (2015-11-12):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 133 poslancov, za hlasovalo 84, proti bolo 8, zdržalo sa 41 poslancov. Konštatujem, že sme schválili vládny návrh novely zákona č. 313/2009 Z. z. o vinohradníctve a vinárstve. Nasleduje hlasovanie o bode 35 programu, je to druhé čítanie o vládnom návrhu zákona, ktorým sa mení a dopĺňa zákon č. 3/2010 Z. z. o národnej infraštruktúre pre priestorové informácie . Je to tlač 1718. Dávam slovo spoločnému spravodajcovi pánovi Tiborovi Lebockému, aby hlasovanie uviedol. Nech sa páči.
P. Paška, predseda NR SR: (2008-02-14):
A poprosím teraz pána ministra kultúry Marka Maďariča, aby odôvodnil v druhom čítaní vládny návrh zákona, ktorým sa mení a dopĺňa zákon č. 115/1998 Z. Z. o múzeách a galériách a o ochrane predmetov múzejnej hodnoty a galerijnej hodnoty v znení neskorších predpisov . Je to tlač 465, spoločná správa je tlač 465a. Máte slovo, pán minister.
Kavecká, Monika, poslankyňa NR SR (2022-12-08):
Áno. Pán predseda, dajte, prosím, hlasovať o návrhu pána poslanca Mareka Krajčího.
Simon, Zsolt, poslanec NR SR (2018-06-19):
Ďakujem pekne. Ja chápem, že nie všetky informácie sú alebo môžu byť v záujme krajiny, keď sa zverejnia. Ale v každom prípade ja by som sa chcel spýtať a na tvojom mieste, Ondrej, by som sa bol pýtal predkladateľa, či v takomto prípade, keď tento návrh, ktorý doniesol a predložil, prejde a bol by platný, tak by informácie o domovej prehliadke u Bašternáka by sa tiež zverejnili alebo boli predmetom utajovania? A práve preto si myslím, že nie všetky informácie a nie tak široko, ako je tento návrh nakoncipovaný a ako to vyplýva aj z tej diskusie, čo pán kolega povedal, aj ty, Ondrej. Ono to vyplýva z toho, že asi tento návrh by sme o ňom dneska hlasovať asi ani nemali. Mali by sme ešte ďalej pokračovať v tej diskusii a vyšpecifikovať, čo má byť naozaj predmetom toho utajenia a čo nie, lebo to je široko koncipované. A keď údaje, že u Bašternáka je domová prehliadka, má byť predmetom utajovania, je asi nie správny cieľ pre tento návrh zákona.
Jurinová, Erika, podpredsedníčka NR SR (2012-12-18):
Ďakujem pánovi poslancovi. Na vystúpenie pána poslanca Gála registrujem štyri faktické poznámky. Uzatváram možnosť prihlásiť sa. (Hlas z pléna.) Päť, ale nie, ste, Mikloško Jozef. Ste tam. Takže nech sa páči, pán poslanec Fronc.
M. Číž, podpredseda NR SR: (2007-03-22):
Vážené kolegyne, kolegovia, otváram rozpravu. Informujem opäť, že som nedostal žiadnu písomnú prihlášku do rozpravy. Preto sa pýtam, kto sa do rozpravy chce prihlásiť ústne. Ďakujem, uzatváram možnosť prihlásiť sa do rozpravy. Do rozpravy sa prihlásili páni poslanci Daniel Lipšic a pán poslanec József Berényi. Ďakujem. Teraz má slovo pán poslanec Daniel Lipšic, nech sa páči.
L. Gyurovszky, minister výstavby a regionálneho rozvoja SR: (2005-10-25):
Vážené pani poslankyne, páni poslanci, prosím vás o podporu tohto návrhu zákona. Ďakujem za pozornosť.
B. Bugár, podpredseda NR SR: (2005-12-13):
(Hlasovanie.) Prítomných 127, za 77, proti 35, zdržalo sa 14, nehlasoval 1. Konštatujem, že návrh zákona sme schválili. Prosím teraz pána poslanca Číža, aby ako spravodajca uviedol hlasovania k vládnemu návrhu zákona o osobitnom kvalifikačnom predpoklade na zabezpečenie preneseného výkonu štátnej správy na úseku bývania (tlač 1299). Nech sa páči.
Glváč, Martin, podpredseda NR SR (2016-05-24):
Pán poslanec Baránik.
Kotleba, Marian, poslanec NR SR (2020-04-23):
Pán poslanec Pollák, ja som rád, že ste ocenili ten môj prístup k tomu vzdelávaniu aj tých cigánskych detí, že teda ten systém sa tam môže nejako rozvinúť. Ale v rámci toho ste povedali tú takú formulku, že zraniteľné rómske deti. Ja vám chcem povedať, že aj biele deti sú zraniteľné, že proste nemôžme tie deti segregovať, že pre rómske deti toto a pre biele deti nie. Čiže nedeľme to takto. Naozaj, nedeľme to. A v tej súvislosti sa vás chcem spýtať, či by naozaj nebolo lepšie namiesto rôznych špeciálnych projektov, programov a nejakých iniciatív začať uplatňovať to pravidlo, že rovnaký zákon a pravidlá úplne pre všetkých. Úplne pre všetkých, bez akýchkoľvek zvýhodňovaní, znevýhodňovaní, jednoducho bez akýchkoľvek rozdielov, lebo ja vám poviem, pán kolega, my s tým máme reálnu skúsenosť. Ja ako župan sme v rámci toho nášho programu, z ktorého sa mnohí vysmievali, krompáče a lopaty, sme zamestnali 90 dlhodobo nezamestnaných ľudí, z toho jedna tretina boli Cigáni a tí Cigáni robili veľmi dobre a poctivo. A my sme s nimi boli maximálne spokojní a keby nám vtedajšia vláda nehodila veľké polená pod nohy, tak by sme v tom programe pokračovali a dnes by možno bolo zamestnaných 900 Cigánov, nie 90 ľudí dokopy. Čiže my sme aj tam videli, že keď tie pravidlá platia rovnako a keď sú tie podmienky pre všetkých nastavené rovnako, tak tí dlhodobo nezamestnaní ľudia, bieli aj Cigáni, sa proste toho chytia, tej príležitosti, a tí, ktorí chcú, tak tí ju využijú a je to pre nich štart do života, viete. Čiže preto ja som odporcom týchto kadejakých mimovládnych a iných aktivít, lebo vidím, že keď sa tie pravidlá nastavia rovnako a tá práca sa ponúkne namiesto povedzme tých dávok a tak ďalej, tak ten systém funguje a mnohí tí ľudia sú, a to musíte vedieť aj vy, že sú omnoho radšej, keď môžu mať výplatu a prácu, ako keď majú byť na nejakých dávkach. Ďakujem pekne.
Glváč, Martin, podpredseda NR SR (2018-01-30):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Mazurek.
Brocka, Július, poslanec NR SR (2012-07-31):
Pán podpredseda Figeľ, predseda vlády vo svojom úvodnom slove položil rečnícku otázku, ako to celé vzniklo, tých 500 mil. eur, a vyzval, aby sme boli trochu konkrétni, tak dovoľte, aby som to vaše konkrétne vystúpenie doplnil ešte o nejaké konkrétnosti, ako tých 500 mil. eur vzniklo. No najmä preto, že v prvej vláde Roberta Fica nevytvorili na ťažké časy žiadne rezervy v súvislosti s dôchodkovým systémom. Ale naopak. Oni tých 70 mld. slovenských korún, ktoré v Národnej banke Slovenska boli na účte práve na vykrývanie deficitu v prvom pilieri, bez problémov za štyri roky minuli do haliera. Do haliera minuli, ale pre budúcu vládu nevytvorili ani korunu, ani cent rezervu, hoci mali najvyšší ekonomický rast v Európe. Po nich potom prišla vláda, ktorá, keďže rezerva nebola, tak vykrývala deficit zo štátnych finančných aktív a zo štátneho rozpočtu, rok čo rok 20 mld. slovenských korún. Robert Fico nič. Teraz zrazu je v problémoch, teraz zrazu je v problémoch a hovorí nám o tom, ako vážne berie verejné financie. Ja mu neverím, pán podpredseda Figeľ. Keby mu vážne išlo o verejné financie, tak poslanec Vážny by nikdy nebol podpredsedom vlády. Zbytočný flek pre papalášov SMER-u. Keby pán Fico bral vážne verejné financie, tak dnes by navrhol zrušiť polovicu štátnych tajomníkov. Keby pán Fico bral vážne verejné financie, tak nebude rušiť verejné obstarávania, cez ktoré sa generuje vyšší príjem do štátnej kasy, ale oni pripravujú priame zadania pre svoje, pre svoje firmy. Keby pán Fico bral vážne verejné financie, tak by nekupoval zdravotné poisťovne, keď peniaze ani nemá, len aby poslal peniaze na Cyprus. (Prerušenie vystúpenia časomerom.)
Pellegrini, Peter, podpredseda NR SR (2020-06-09):
Ďakujem pekne, pán podpredseda a pán minister. Poprosím teraz pani poslankyňu Annu Miernu, aby nás informovala o výsledku rokovania výborov o tomto návrhu zákona a aby zároveň odôvodnila návrh a stanovisko gestorského výboru. Nech sa páči, pani poslankyňa, máte slovo.
Mesterová, Zuzana, poslankyňa NR SR (2023-12-20):
Ďakujem pekne za slovo, pán predsedajúci. Ďakujem aj pánovi kolegovi Majerskému za ďalší odborný a dobrý príspevok a nadviažem na kolegu pána Spišiaka. No padajú tu vážne výhrady z rôznych oblastí, teraz zo zdravotníctva, predtým zo školstva, padajú tu výhrady k tomu, že rozpočet je v rozpore so zákonom, že nedodržiava výdavkové limity. Opäť opozícia sa tu snaží vytvárať priestor na vecnú, konštruktívnu debatu a ja keď sa pozriem okolo seba, tak tu nie sú, nie sú tu poslanci vládnej koalície. Normálne je tu prázdno, neprichádzajú odpovede z druhej strany, tak ja neviem, či oni dostali iné podklady ako my, že im je už všetko jasné a teda nepotrebujú túto diskusiu, alebo im to absolútne je jedno, aký rozpočet bude schválený. Ale toto už je štvrtý alebo piaty návrh zákona, kde my akože tu suplujeme vládu, suplujeme tu nejakú odbornú debatu, priestor tu na to vytvárame a aj tak z druhej strany prichádza len ticho. Nikto z toho rozpočtu nič nevie, nikto nedostáva odpovede a zase počúvame len ticho, nič iné, tak to ja už neviem, čo vás zaujíma, keď ani štátny rozpočet vás nezaujíma, potom nerozumiem, načo táto vláda existuje.
P. Hrušovský, predseda NR SR: (2002-11-13):
Poprosil by som všetkých pánov poslancov, ktorí sa chcú prihlásiť s faktickou poznámkou, aby tak robili už počas vystúpenia, pretože naozaj zákon hovorí, ak sa skončí možnosť prihlasovať, už nie je možné ďalším poslancom vystúpiť. Pán poslanec Rehák.
M. Hort, podpredseda NR SR: (2008-01-31):
Otváram všeobecnú rozpravu k tomuto bodu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť k tomuto bodu ústne. Konštatujem, že to tak nie je. Vyhlasujem všeobecnú rozpravu za skončenú. Prerušujem rokovanie o tomto bode a v súlade s tým, čo sme si schválili pri schvaľovaní programu, budeme o tomto bode hlasovať o 11.00 hodine. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. a o zmene a doplnení niektorých ďalších zákonov . Vládny návrh zákona ste dostali ako tlač 528, návrh na jeho pridelenie na prerokovanie výborom máte v rozhodnutí č. 530. Opäť prosím pána ministra financií, pána Jána Počiatka, aby vládny návrh zákona uviedol. Nech sa páči, pán minister.
Jurinová, Erika, podpredsedníčka NR SR (2014-07-01):
Ďalším bodom programu je prvé čítanie o návrhu poslancov Národnej rady Slovenskej republiky Lucie Nicholsonovej a Martina Poliačika na vydanie zákona, ktorým sa dopĺňa zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov . Návrh zákona má parlamentnú tlač 1071, návrh na jeho pridelenie na prerokovanie výborom je v rozhodnutí č. 1073. Dávam slovo pani poslankyni Lucii Nicholsonovej, aby návrh zákona uviedla.
I. Štefanec, poslanec: (2010-01-20):
S pánom Kužmom súhlasím. Presne to, čo povedal, som zmienil aj vo svojom vystúpení. Myslím si, že to odôvodnenie je minimálne groteskné, keď hovoríme o značných hospodárskych škodách. Ja chcem oceniť aj pána poslanca Haleckého, lebo podľa mojej pamäti je to prvý poslanec z koalície, ktorý korektne priznal, že tento návrh sa deje pod tlakom kamionistov. Minimálne to, čo ste povedali, pán poslanec, je prvým signálom z koalície, ktorý hovorí, že minimálne vy sa nepretvarujete a priznávate, keď to bola niekoľkoročná požiadavka, že sa tak udialo teraz, až po tom, čo ľudia povedali, že to je potrebné urobiť a že vyšli do ulíc. Bohužiaľ, ináč by sa to nedialo, to vieme všetci. Pán poslanec Jarjabek, ja vás uisťujem, že ja hovorím svoje vlastné názory a používam na to svoje vlastné spojenia. Tento názor, že „pustil do gatí“, je nielen mojím názorom, ale názorom určite veľkej väčšiny ľudí. Ponúknem vám jeden dôkaz. Váš predseda vlády ešte 3. januára hovoril, že nie je priestor na zníženie spotrebných daní, ešte 3. januára. O týždeň nato, keď videl, že situácia je vážna, tak prišiel s návrhom na zníženie spotrebných daní. Za tri a pol roka si na to ani nespomenul, ešte začiatkom roka obhajoval pozíciu, že na to nie je priestor, ale zrazu pod tlakom, kedy mu nezostávalo nič iné, to musel urobiť. Jednoznačne výsledok tohto konania máme tu dnes a ináč sa to nedá hodnotiť, ako že „pustil do gatí“. Ďakujem.
Glváč, Martin, podpredseda NR SR (2017-04-06):
S reakciou, pani poslankyňa Verešová.
Kaščáková, Renáta, poslankyňa NR SR (2016-09-12):
Ďakujem. Vážený pán predseda, vážení kolegovia, kolegyne, v rozprave vystúpili dvaja páni poslanci, pán poslanec Bernaťák a pán poslanec Dostál. Pán poslanec Dostál podal jeden pozmeňujúci a doplňujúci návrh, ktorý sa týkal posunutia termínu účinnosti zákona na 1. október, a to s ohľadom na posun termínu schválenia zákona. Pán predsedajúci, dajte, prosím, hlasovať o pozmeňujúcom návrhu pána poslanca Dostála.
Jurinová, Erika, podpredsedníčka NR SR (2013-09-04):
Ďakujem pekne, pán minister. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Antonovi Martvoňovi.
Bugár, Béla, podpredseda NR SR (2017-09-14):
Nech sa páči, prezentujme sa a hlasujme. (Hlasovanie.) Prítomných 137, za 120, proti 5, 12 sa zdržali. Konštatujem, že návrh pani poslankyne bol schválený. Nech sa páči.
Číž, Miroslav, poslanec NR SR (2012-12-14):
Ďakujem pekne. Pán predseda klubu OĽaNO, pán Viskupič, odpustite mi takú poznámku, ale mám pocit, že ako keby váš klub bol v permanentnom tréningu na majstrovstvá sveta, ktoré budú spočívať v tom, kto na danú tému dokáže čo najdlhšie diskutovať. Nech je to hocijaká. Ste tu teda nový, okrem vás máte tých členov, ktorých, mimochodom, pán Viskupič, polovica odišla z toho vášho klubu počas vášho vystúpenia, ale predpokladám, že nie na znak súhlasu. A pozerám tiež na tých vážnych bojovníkov, ktorí teda zvíťazili v tomto ľútom boji, kde z opozície, z tej ľudovej platformy sú tu dvaja. Dvaja, vážení kolegovia, a títo bojovníci vybojovali tento zásadný zápas. Pre pánov z OĽaNO len jednu zásadnú vec. Decembrové zasadnutie parlamentu je nato, aby vláda mohla schváliť rozpočet. Pretože legislatíva, zákony a rozpočet sú základnými nástrojmi, ktorými vláda spravuje spoločnosť. V slušnej spoločnosti poslanci, ktorí majú radi svoju krajinu, sa zaoberajú tým, že diskutujú o tom, ako sa ten rozpočet schvaľuje. Netárajú bezbreho jeden celý deň o nejakom, sterilizácii žien, celý deň, hoci vedeli, že sme povedali, že za to nezahlasujeme, celý deň o partnerstvách. Potom ste zistili, že vláda Roberta Fica zdevastovala za 6 mesiacov školstvo, treba odvolať ministra. Potom vzápätí ste zistili, že zdevastovala za 6 mesiacov spravodlivosť, treba odvolať ministra. Nezmyslená, teraz ste našli túto tému, kde vo vašom vystúpení, pán Viskupič, ani jeden jediný fakt. Rozhodli ste sa, že vláda dáva Pente, ktorá je teda oporou SMER-u, 27 mil. a nepovedali ste jeden jediný fakt v kontextoch, ako to teda má byť. Pretože naozaj ide o dosť zložitú problematiku. Je to trápne a naozaj pevne verím, že vám voliči toto, čo tu dorábate, tento nezmyselný cirkus, že vám to spočítajú. Boh ochraňuj Slovensko pred takýmito poslancami!... (Prerušenie vystúpenia časomerom.)
Danko, Andrej, predseda NR SR (2019-10-23):
Ďakujem. Otváram rozpravu, do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľka? Nie. Žiada si záverečné slovo pán spravodajca? Poprosím vás, aby ste oznámili termín hlasovania.
Bugár, Béla, podpredseda NR SR (2018-05-09):
Pani poslankyňa, je 19.00 hodín. Ak budete pokračovať, ešte máte osem minút, tak zajtra ráno.
Figeľ, Ján, podpredseda NR SR (2013-03-20):
Ďakujem pekne. Na vystúpenie pána poslanca sú dve faktické poznámky. Nech sa páči, Alojz Hlina.
P. Paška, predseda NR SR: (2010-02-04):
Budeme pokračovať prvým čítaním o vládnom návrhu zákona o preukazovaní pôvodu majetku . Je to parlamentná tlač pod číslom 1415, návrh na pridelenie na prerokovanie výborom je v rozhodnutí č. 1441. Pán premiér, poprosím vás, o odôvodnenie zákona.
Sloboda, Vladimír, poslanec NR SR (2018-09-17):
Ďakujem. Ondro, nielenže na to nie je ani dôvod, ale ani nikto sa na to nesťažoval, napriek tomu zrovna toto ustanovenie bolo zmenené. Škoda, mohli sme rovno ináč k tomuto dať aj ďalšiu časť, a to bolo práve samotné moratórium, lebo je takisto úplne zbytočné, aby tam vôbec bolo stanovené.
Gibalová, Monika, poslankyňa NR SR (2011-11-29):
Ďakujem pekne. Vážený pán predsedajúci, pán minister, dámy a páni, predkladám správu o výsledku prerokovania návrhu vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov (tlač 586). Výbor Národnej rady Slovenskej republiky pre sociálne veci uvedený návrh prerokoval na svojej 22. schôdzi a uznesením č. 105 súhlasil s návrhom vlády na skrátené legislatívne konanie, zároveň odporúča Národnej rade Slovenskej republiky vysloviť súhlas s prerokovaním vládneho návrhu uvedeného v skrátenom legislatívnom konaní s tým, že prvé, druhé a tretie čítanie sa uskutoční na 26. schôdzi Národnej rady Slovenskej republiky. Dovoľte, aby som vám predniesla návrh na uznesenie Národnej rady Slovenskej republiky, ktorým podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s prerokovaním vládneho návrhu zákona v skrátenom legislatívnom konaní s tým, že prvé, druhé a tretie čítanie sa uskutoční na 26. schôdzi Národnej rady Slovenskej republiky. Ďakujem.